O‘zbekistonda “Atom energiyasidan tinchlik maqsadlarida foydalanish to‘g‘risida”gi qonun loyihasi qabul qilindi

2019-yil 2-iyul kuni O‘zbekiston Respublikasi Oliy Majlis Qonunchilik palatasi deputatlari tomonidan “Atom energiyasidan tinchlik maqsadlarida foydalanish to‘g‘risida”gi qonun loyihasi tegishli o‘zgartirishlar kiritilgandan so‘ng qayta ko‘rib chiqildi va qabul qilindi. Bu haqda “O‘zatom” agentligi matbuot xizmati  ma’lum qildi.

Mazkur qonunning maqsadi atom energiyasidan foydalanish xavfsizligini ta’minlash uchun yangi tashkil etilayotgan davlat tashkilotlari va tizimlarning faoliyati uchun qonuniy asoslar yaratish, shuningdek, milliy qonunchilikka atom energiyasidan foydalanish bo‘yicha samarali xavfsizlik mexanizmlarini joriy etishga qaratilgan.
Qonun loyihasida atom energiyasidan foydalanish bo‘yicha faoliyatni amalga oshirishda quyidagi asosiy prinsiplar ko‘zda tutilgan:
Qonun loyihasini tayyorlashda atom energetikasidan muvaffaqiyatli foydalanib kelayotgan xorijiy mamlakatlar, xususan, AQSh, Fransiya, Xitoy, Yaponiya, Rossiya, Janubiy Koreya, Hindiston, Kanada, Ukraina, Buyuk Britaniya, Shvetsiya, Chexiya, Belgiya, Shveytsariya, Finlyandiya, Vengriya, Slovakiya, Argentina, Braziliya kabi davlatlarning hamda Atom energiyasi bo‘yicha xalqaro agentlikning (MAGATE) qonunchilik bo‘yicha keng xalqaro tajribasi o‘rganildi.
Eslatib o‘tamiz, 2019-yilning 5-mart kuni ushbu Qonun loyihasi Qonunchilik palatasida birinchi o‘qishda qabul qilingan.
Joriy yilning 13-iyun kuni O‘zbekiston Respublikasi Oliy Majlis Qonunchilik palatasining yalpi majlisida mazkur Qonun loyihasini moddama-modda ko‘rib chiqish jarayonida ayrim me’yorlarni kuchaytirish, davlat boshqaruvi organlarining huquq va majburiyatlari, vakolatlarini yanada aniqlashtirish yuzasidan tavsiyalar berilgan edi. Loyihada to‘g‘ridan to‘g‘ri ta’sir me’yorlarini belgilash maqsadida, maxsus Ishchi guruh tarkibi shakllantirilib, deputatlar tomonidan berilgan tavsiyalar asosida qonun loyihasi qayta ishlab chiqildi.